27/04/2022 | Administración LocalMunicipal
Arteixo
Renda e Exaccións
Aprobación definitiva da modificación da Ordenanza fiscal n.º 5 relativa ao imposto sobre o incremento de valor dos terreos de natureza urbana (IIVTNU)

ASUNTO: APROBACIÓN DEFINITIVA DA MODIFICACIÓN DA ORDENANZA FISCAL N.º 5 RELATIVA AO IMPOSTO SOBRE O INCREMENTO DE VALOR DOS TERREOS DE NATUREZA URBANA O Pleno da Corporación, en sesión celebrada o 24 de febreiro de 2022, tomou, entre outros, o acordo de aprobación provisional da modificación da ordenanza fiscal n.º 5 reguladora do imposto sobre o incremento de valor dos terreos de natureza urbana. Publicáronse anuncios de exposición pública no taboleiro de edictos do Concello, no Boletín Oficial da Provincia n.º 42, do 3 de marzo de 2022, e en “La Voz de Galicia” de 28.02.2022, e non presentándose reclamacións durante o prazo conferido ao efecto, se entende elevada a definitiva a aprobación provisional da Ordenanza, tal e como se sinalaba no anuncio previo de exposición pública. Isto de conformidade co artigo 17.3 do Texto refundido da lei de facendas locais, aprobado polo Real decreto 2/2004, do 5 de marzo. Polo tanto, segundo o disposto no artigo 17.4 do indicado texto refundido, procédese á publicación do acordo elevado a definitivo e do texto íntegro da ordenanza fiscal definitivamente aprobada para a súa entrada en vigor. RECURSOS PROCEDENTES: Contra a aprobación definitiva da modificación da ordenanza, poderá interporse recurso contencioso-administrativo ante a Sala do contencioso– administrativo do T. S. X. de Galicia, no prazo de 2 meses, a contar desde o día seguinte ó da súa publicación (arts 10 e 46 da Lei 29/1998). Isto sen prexuízo de interpor calquera outro recurso que se entenda máis procedente e sexa conforme a Dereito. ORDENANZA FISCAL N.º 5 (TEXTO ÍNTEGRO) ORDENANZA FISCAL REGULADORA DO IMPOSTO SOBRE O INCREMENTO DE VALOR DOS TERREOS DE NATUREZA URBANA Capítulo I.–ESTABLECEMENTO DO IMPOSTO E NORMATIVA APLICABLE Artigo 1.1. De acordo co disposto na Lei reguladora das facendas locais, acórdase a imposición e ordenación neste Concello do imposto sobre o incremento do valor dos terreos de natureza urbana.2. O imposto sobre o incremento do valor dos terreos de natureza urbana será rexido neste municipio: a) Polas súas normas reguladoras, contidas na Lei reguladora das facendas locais e polas demais disposicións legais e regulamentarias que complementen e desenvolvan a dita lei. b) Pola presente ordenanza fiscal. Capítulo II.–FEITO IMPOÑIBLE Artigo 2.1. Constitúe o feito impoñible deste imposto o incremento de valor que experimenten os terreos de natureza urbana que se poña de manifesto como consecuencia da transmisión da propiedade dos terreos de natureza urbana e de características especiais por calquera título ou da constitución dun dereito real de gozo, limitativo do dominio, sobre os referidos terreos. Está suxeito, polo tanto, o incremento de valor que experimenten os terreos que deban ter a consideración de urbanos, para os efectos do Imposto sobre Bens Inmobles, con independencia de que estean ou non contemplados como tales no Catastro ou no padrón daquel. Aos efectos deste imposto, estará así mesmo suxeito a este o incremento de valor que experimenten os terreos integrados nos bens inmobles clasificados como de características especiais para os efectos do Imposto sobre Bens Inmobles. Artigo 3.1. Non están suxeitos a este imposto e, polo tanto, non se lles aplica: a) Os incrementos de valor que experimenten os terreos que teñan a consideración de rústicos paraos efectos do imposto sobre Bens Inmobles. b) As achegas de bens e dereitos realizadas polos cónxuxes á sociedade conxugal, adxudicacións que ao seu favor e en pagamento delas se verifiquen e transmisións que se fagan aos cónxuxes en pagamento dos seus haberes comúns. c) As transmisións de bens inmobles entre cónxuxes ou a favor dos fillos, como consecuencia do cumprimento de sentenzas nos casos de nulidade, separación ou divorcio matrimonial, sexa cal sexa o réxime económico matrimonial. d) As transmisións de terreos de natureza urbana derivadas de operacións ás que resulte aplicable o réxime especial regulado no capítulo VIII do título VII do Real decreto lexislativo 4/2004, do 5 de marzo, polo que se aprobou o texto refundido da Lei do Imposto sobre Sociedades, relativo ao réxime especial das fusións, escisións, achegas de activos e troco de valores, a excepción das relativas a terreos que se acheguen ao amparo do previsto no artigo 94 da devandita Lei cando non se atopen integrados nunha rama de actividade. e) As transmisións de terreos de natureza urbana que se realicen como consecuencia das operacións relativas aos procesos de adscrición a unha Sociedade Anónima Deportiva de nova creación, sempre que se axusten ás normas previstas na Lei 10/1990, do 15 de outubro, do deporte e Real decreto 1251/1999, do 16 de xullo, sobre Sociedades Anónimas Deportivas. f) A adxudicación de inmobles como consecuencia da disolución de comunidades de bens, sempre que non exceda da porcentaxe atribuíble á antiga participación. g) As transmisións de terreos que se realicen como consecuencia da constitución das Xuntas de Compensación por achega dos propietarios da unidade de execución, ou en virtude de expropiación forzosa, e as adxudicacións de solares que se efectúen a favor dos propietarios membros das devanditas xuntas e en proporción aos terreos incorporados por aqueles. Cando o valor dos solares adxudicados exceda do que proporcionalmente corresponda aos terreos achegados, xiraranse as liquidacións correspondentes en canto ao exceso. h) As adxudicacións de terreos a que dea lugar a reparcelación cando se efectúen en favor dos propietarios comprendidos na correspondente unidade de execución, e en proporción dos seus respectivos dereitos. Cando o valor dos solares adxudicados exceda do que proporcionalmente corresponda aos terreos achegados, xiraranse as liquidacións correspondentes en canto ao exceso. i) A adxudicación de pisos ou locais verificados polas Cooperativas de Vivendas a favor dos seus socios cooperativistas. j) A extinción do dereito real de usufruto, xa sexa por falecemento do usufrutuario ou por transcurso do prazo para o que foi constituído. k) As achegas ou transmisións de bens inmobles en que interveñan a Sociedade de Xestión de Activos Procedentes da Reestruturación Bancaria, S. A. ou as entidades constituídas por esta para cumprir co seu obxecto social, na forma e condicións previstos no artigo 104.4 do Real decreto lexislativo 2/2004, do 5 de marzo. l) As transmisións de terreos respecto dos cales se constate, a instancia do interesado, a inexistencia de incremento de valor por diferenza entre os valores dos devanditos terreos nas datas de transmisión e adquisición. Para constatar a inexistencia de incremento de valor, como valor de transmisión ou de adquisición do terreo tomarase en cada caso o maior dos seguintes valores, sen que para estes efectos se poidan computar os gastos ou tributos que graven estas operacións: a) O que conste no título que documente a operación, ou, cando a adquisición ou a transmisión fose a título lucrativo, o declarado no imposto sobre sucesións e doazóns. b) O comprobado, se é o caso, pola Administración tributaria. Cando se trate da transmisión dun inmoble no que hai solo e construción, tomarase como valor do solo para estes efectos o que resulte de aplicar a proporción que represente, na data de devindicación do imposto, o valor catastral do terreo respecto do valor catastral total e esta proporción aplicarase tanto ao valor de transmisión como, se é o caso, ao de adquisición.2. Estarán exentos deste imposto, os incrementos de valor que se manifesten como consecuencia dosseguintes actos: a) A constitución e transmisión de dereitos de servidume. b) As transmisións de bens que se atopen dentro do perímetro delimitado como conxunto histórico-artístico ou foran declarados individualmente de interese cultural, segundo o establecido na Lei 16/1985, do 25 de xuño, do patrimonio histórico español, cando os seus propietarios ou titulares de dereito reais acrediten que realizaron ao seu cargo obras de conservación, mellora ou rehabilitación nos ditos inmobles. Para que proceda aplicar a exención prevista nesta letra, será preciso que concorran as seguintes condicións: – Que o importe das obras de conservación e/ou rehabilitación executadas nos últimos cinco anos sexa superior ao 50% do valor catastral do inmoble, no momento do percibo do imposto. – Que as ditas obras de rehabilitación foran financiadas polo suxeito pasivo, ou o seu ascendente de primeiro grao. c) As transmisións realizadas por persoas físicas con ocasión da dación en pago da vivenda habitual do debedor hipotecario ou garante do mesmo, para a cancelación de débedas garantidas con hipoteca que recaia sobre a mesma, contraídas con entidades de crédito ou calquera outra entidade que, de maneira profesional, realice a actividade de concesión de préstamos ou créditos hipotecarios. Así mesmo, estarán exentas as transmisións da vivenda en que concorran os requisitos anteriores, realizadas en execucións hipotecarias xudiciais ou notariais. Para ter dereito á exención requírese que o debedor ou garante transmitente ou calquera outro membro da súa unidade familiar non dispoña, no momento de poder evitar o alleamento da vivenda, doutros bens ou dereitos en contía suficiente para satisfacer a totalidade da débeda hipotecaria. Presumirase o cumprimento deste requisito. Con todo, se con posterioridade comprobásese o contrario, procederase a virar a liquidación tributaria correspondente. Para estes efectos, considerarase vivenda habitual aquela na que figurase empadroado o contribuínte de forma ininterrompida durante, polo menos, os dous anos anteriores á transmisión ou desde o momento da adquisición se este prazo fose inferior aos dous anos. Respecto ao concepto de unidade familiar, estarase ao disposto na Lei 35/2006, do 28 de novembro, do Imposto sobre a renda das persoas físicas e de modificación parcial das leis dos Impostos sobre sociedades, sobre a renda de non residentes e sobre o patrimonio. Para estes efectos, equipararase o matrimonio coa parella de feito legalmente rexistrada.3. Así mesmo, estarán exentos deste imposto os correspondentes incrementos de valor cando a obriga de satisfacer aquel recaia sobre as seguintes persoas ou entidades: a) O Estado, as comunidades autónomas e as entidades locais, ás que pertence este Concello, así como os organismos autónomos do Estado e as entidades de dereito público de análogo carácter das comunidades autónomas e de ditas entidades locais. b) Este Concello e demais entidades locais que o integren ou nas que el se integre, así como as súas respectivas entidades de dereito público de análogo carácter aos organismos autónomos do Estado. c) As institucións que teñan a cualificación de benéficas ou de benéfico-docentes. d) As entidades xestoras da Seguridade Social e as Mutualidades de Previsión Social reguladas na Lei 30/1995, do 8 de novembro, de ordenación e supervisión dos seguros privados. e) Os titulares de concesións administrativas revertibles respecto aos terreos afectos a estas. f) A Cruz Vermella española. g) As persoas ou entidades a quen se lles recoñeza a exención en tratados ou convenios internacionais. h) As entidades sen fins lucrativos a que se refire a Lei 49/2002, do 23 de decembro, de réximefiscal das entidades sen fins lucrativos e dos incentivos fiscais ao mecenazgo, nos supostos e cos requisitos que a citada lei e o Regulamento para a aplicación do réxime fiscal das devanditas entidades, aprobado por Real Decreto 1270/2003, do 10 de outubro, establecen. CAPÍTULO III.–SUXEITO PASIVO Artigo 4.1. É suxeito pasivo do imposto a título de contribuínte: a) Nas transmisións de terreos ou na constitución ou transmisión de dereitos reais de gozo limitativos do dominio a título lucrativo, a persoa física ou xurídica, ou a entidade a que se refire o artigo 35.4 da Lei 58/2003, do 17 de decembro, xeral tributaria, que adquira o terreo ou ao favor da cal se constitúa ou transmita o dereito real de que se trate. b) Nas transmisións de terreos ou na constitución ou transmisión de dereitos reais de gozo limitativos do dominio a título oneroso, a persoa física ou xurídica, ou a entidade a que se refire o artigo 35.4 da Lei 58/2003, do 17 de decembro, xeral tributaria, que transmita o terreo, ou que constitúa ou transmita o dereito real de que se trate.2. Nos supostos a que se refire o parágrafo b) do apartado anterior, terá a consideración de suxeito pasivo substituto do contribuínte, a persoa física ou xurídica, ou a entidade a que se refire o artigo 35.4 de la Lei 58/2003, do 17 de decembro, xeral Tributaria, que adquira o terreo ou a favor da cal se constitúa ou transmita o dereito real de que se trate, cando o contribuínte sexa unha persoa física non residente en España. Artigo 5.1. Responderán solidariamente da débeda tributaria as persoas ou entidades a que se refire o artigo 42 da Lei 58/2003, do 17 de decembro, Xeral Tributaria.2. Responderán de forma subsidiaria da débeda tributaria as persoas ou entidades a que se refire o artigo43 da Lei 58/2003, do 17 de decembro, Xeral Tributaria. Capítulo IV.–BASE IMPOÑIBLE Artigo 6.1. A base impoñible deste imposto está constituída polo incremento real de valor dos terreos de natureza urbana posto de manifesto no momento da devindicación e experimentado ao longo dun período máximo de vinte anos.2. Para determinar a base impoñible, mediante o método de estimación obxectiva, multiplicarase o valor do terreo no momento da devindicación polo coeficiente que corresponda ao período de xeración conforme ás regras previstas no presente artigo.3. Cando, a instancia do suxeito pasivo conforme ao procedemento establecido no apartado l) do artigo 3.1, se constate que o importe do incremento de valor é inferior ao importe da base impoñible determinada mediante o método de estimación obxectiva, tomarase como base impoñible o importe deste incremento de valor.4. O período de xeración do incremento de valor será o número de anos ao longo dos cales se puxo de manifesto este incremento. Para o seu cómputo, tomaranse os anos completos, é dicir, sen ter en conta as fraccións de ano. No caso de que o período de xeración sexa inferior a un ano, ratearase o coeficiente anual tendo en conta o número de meses completos, é dicir, sen ter en conta as fraccións de mes. Nos supostos de non suxeición, salvo que por lei se indique outra cousa, para o cálculo do período de xeración do incremento de valor posto de manifesto nunha posterior transmisión do terreo, tomarase como data de adquisición, para os efectos do disposto no parágrafo anterior, aquela na que se produciu a anterior devindicación do imposto. Non entanto, na posterior transmisión dos inmobles aos que se refire o apartado l) do artigo 3.1, para o cómputo do número de anos ao longo dos cales se puxo de manifesto o incremento de valor dos terreos, non se terá en conta o período anterior á súa adquisición. O disposto neste parágrafo non será de aplicación nos supostos de achegas ou transmisións de bens inmobles que resulten non suxeitas en virtude do disposto na letra b) do apartado 1 do artigo 3, ou na disposición adicional segunda da Lei 27/2014, do 27 de novembro, do imposto sobre sociedades.5. Cando o terreo fose adquirido polo transmitente por cotas ou porcións en datas diferentes, consideraranse tantas bases impoñibles como datas de adquisición, establecéndose cada base na seguinte forma: a) Distribuirase o valor do terreo proporcionalmente á porción ou cota adquirida en cada data. b) cada parte proporcional, aplicarase a porcentaxe de incremento correspondente ao período respectivo de xeración do incremento de valor.6. Estimación obxectiva da base impoñible. O valor do terreo no momento da devindicación resultará do establecido nas seguintes regras: a) Nas transmisións de terreos, o valor destos no momento da devindicación será o que teñan determinado nese momento para os efectos do imposto sobre bens inmobles. Non entanto, cando este valor sexa consecuencia dun relatorio de valores que non reflicta modificacións de plan aprobadas con posterioridade á aprobación do citado relatorio, poderase liquidar provisionalmente este imposto conforme aquel. Nestes casos, na liquidación definitiva aplicarase o valor dos terreos unha vez se obtivo conforme aos procedementos de valoración colectiva que se instrúan, referido á data da devindicación. Cando esta data non coincida coa de efectividade dos novos valores catastrais, estes corrixiranse aplicando os coeficientes de actualización que correspondan, establecidos para o efecto nas leis de orzamentos xerais do Estado. Cando o terreo, aínda sendo de natureza urbana ou integrado nun ben inmoble de características especiais, no momento da devindicación do imposto, non teña determinado valor catastral nese momento, o Concello poderá practicar a liquidación cando o referido valor catastral sexa determinado, referindo este valor ao momento da devindicación. b) Na constitución e transmisión de dereitos reais de gozo limitativos do dominio, as porcentaxes anuais correspondentes aplicaranse sobre a parte do valor definido no parágrafo a) anterior que represente, respecto daquel, o valor dos referidos dereitos calculado mediante a aplicación das normas fixadas para os efectos do imposto sobre transmisións patrimoniais e actos xurídicos documentados: 1. O valor do usufruto temporal será proporcional ao valor total dos bens, a razón do 2 por cento por cada período dun ano, sen exceder do 70 por cento. Nos usufrutos vitalicios considerarase que o valor é igual ao 70 por cento do valor total dos bens cando o usufrutuario teña menos de vinte anos, minorando, a medida que aumenta a idade, na proporción dun 1 por cento menos por cada ano máis co límite mínimo do 10 por cento do valor total. O usufruto constituido a favor duha persoa xurídica se se establecera por prazo superior a trinta anos ou por tempo indeterminado considerarase fiscalmente como transmisión de plena propiedade suxeita a condición resolutoria.2. O valor de dereito de nuda propiedade fixarase pola diferencia entre o valor do usufruto e o valor total do terreo. Nos usufrutos vitalicios que, ao mesmo tempo, sexan temporais, a nuda propiedade débese valorar aplicando, das regras anteriores, aquela que lle atribúa menor valor.3. O valor dos dereitos reais de uso e habitación será o que resulte de aplicar ao 75 por cento do valor do terreo sobre o que foi imposto, as regras correspondientes á valoración dos usufrutos temporais ou vitalicios, segúndo os casos. c) Na constitución ou transmisión do dereito a elevar unha ou máis plantas sobre un edificio ou terreo, ou do dereito de realizar a construción baixo solo sen implicar a existencia dun dereito real de superficie, as porcentaxes anuais contidas no apartado 8 deste artigo aplicaranse sobre a parte do valor definido no parágrafo a) que represente, respecto daquel, o módulo de proporcionalidade fixado na escritura de transmisión ou, se non, o que resulte de establecer a proporción entre a superficie ou volume das plantas a construír en voo ou subsolo e a total superficie ou volume edificados unha vez construídas aquelas. d) Nos supostos de expropiacións forzosas, as porcentaxes anuais correspondentes aplicaranse sobre a parte do prezo xusto que corresponda ao valor do terreo, salvo que o valor definido no parágrafo a) deste apartado fose inferior, nese caso prevalecerá este último sobre o prezo xusto. e) Nas transmisións de partes indivisas de terreos ou edificios, o seu valor será proporcional á porción ou cota transmitida. f) Nas transmisións de pisos ou locais en réxime de propiedade horizontal, o seu valor será o específico do solo que cada predio ou local tivera determinado no imposto sobre bens inmobles, e se non o tivera aínda determinado o seu valor estimarase proporcional á cota de copropiedade que teñan atribuída no valor do inmoble e os seus elementos comúns.7. Cando se modifiquen os valores catastrais como consecuencia dun procedemento de valoración colectiva de carácter xeral, tomarase como valor do terreo, ou da parte deste que corresponda segundo as regras contidas no apartado anterior, o importe que resulte de aplicar aos novos valores catastrais unha redución do 40%. A redución, se é o caso, aplicarase, como máximo, respecto de cada un dos cinco primeiros anos de efectividade dos novos valores catastrais. A redución prevista neste apartado non será de aplicación aos supostos nos que os valores catastrais resultantes do procedemento de valoración colectiva a que se refire sexan inferiores aos ata entón vixentes. O valor catastral reducido en ningún caso poderá ser inferior ao valor catastral do terreo antes do procedemento de valoración colectiva.8. O coeficiente a aplicar sobre o valor do terreo no momento da devindicación será, para cada período de xeración, o máximo actualizado vixente, de acordo co artigo 107.4 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. No caso de que as leis de orzamentos xerais do Estado, ou outra norma ditada para o efecto, procedan á súa actualización, entenderanse automaticamente modificados, facultándose á Alcaldía para, mediante resolución, dar publicidade aos coeficientes que resulten aplicables. Capitulo V.–DÉBEDA TRIBUTARIA Artigo 7.1. A cota íntegra do imposto será a que resulte de aplicar á base impoñible o tipo de gravame do 20 por cento.2. A cota líquida do imposto será o resultado de aplicar sobre a cota íntegra, no seu caso, a bonificación a que se refire o apartado seguinte.3. Gozarán dunha bonificación do 95% sobre a cota íntegra do imposto, os incrementos de valor postos de manifesto nas transmisións de terreos, e na transmisión ou constitución de dereitos reais de goce limitativos do dominio, realizadas a título lucrativo por causa de morte a favor de: a) Ascendentes e adoptantes. b) Descendentes e adoptados. c) Cónxuxe. d) Quen convivise co causante con análoga relación de afectividade á do cónxuxe e ademáis esté inscrito no Rexistro de Unións de Feito. Dita bonificación do 95 por cento sobre a cota íntegra do imposto, establecerase sempre que se dean as seguintes circunstancias: a. Que se solicite no prazo legalmente establecido para presentar a declaración ou autoliquidación do imposto, incluída a prórroga que eventualmente se solicitase e concedese. b. Que o suxeito pasivo, no momento de presentar a correspondente solicitude, se atope ao corrente das súas obrigas tributarias co Concello. Capítulo VI.–DEIVINDICACIÓN Artigo 8.1. O imposto deivindícase e nace a obriga de contribuir: a) Cando se transmita a propiedade do terreo, xa sexa a título oneroso ou gratuíto, entre vivos ou por causa de morte, na data da transmisión. b) Cando se constitúa ou transmita calquera dereito real de gozo limitativo do dominio, na data en que teña lugar a constitución ou transmisión.2. Aos efectos do disposto no apartado anterior, considerarase como data da transmisión: a) Nos actos ou contratos entre vivos, a do outorgamento da escritura pública e, cando se trate de documentos privados, a da súa incorporación ou inscrición nun rexistro público, a de falecemento de calquera dos intervenientes ou a de entrega a un funcionario público por razón do seu cargo. b) Nas poxas xudiciais, administrativas ou notariais, tomarase excepcionalmente a data de auto ou providencia aprobando o remate. c) Nas expropiacións forzosas, a data da acta de ocupación nos supostos de urxente ocupación dos bens afectados, e o pago ou consignación do xustiprecio naqueles supostos tramitados polo procedemento xeral de expropiación. d) Nas transmisións por causa de morte, a do falecemento do causante.3. Cando se declare ou recoñeza xudicial ou administrativamente por resolución firme ter lugar a nulidade, rescisión ou resolución do acto ou contrato determinante da transmisión do terreo ou da constitución ou transmisión do dereito real de gozo sobre aquel, o suxeito pasivo terá dereito á devolución do imposto satisfeito, sempre que o devandito acto ou contrato non lle producise efectos lucrativos e que reclame a devolución no prazo de catro anos dende que a resolución quedou firme, entendéndose que existe efecto lucrativo cando non se xustifique que os interesados deban efectuar as recíprocas devolucións a que se refire o artigo 1295 de Código Civil. Aínda que o acto ou contrato non producira efectos lucrativos, se a rescisión ou resolución se declarase por incumprimento das obrigas do suxeito pasivo do imposto, non haberá lugar a devolución ningunha.4. Se o contrato queda sen efecto por mutuo acordo das partes contratantes, non procederá a devolución do imposto satisfeito e considerarase como un acto novo suxeito a tributación. Como tal mutuo acordo estimarase a avinza en acto de conciliación e o simple acatamento á demanda.5. Nos actos ou contratos en que medie algunha condición, a súa cualificación farase conforme ás prescricións contidas no Código Civil. Se fose suspensiva non se liquidará o imposto ata que esta se cumpra. Se a condición fose resolutoria, esixirase o imposto dende logo, a reserva, cando a condición se cumpra, de facer a oportuna devolución segundo a regra do apartado anterior. Capítulo VII.–XESTIÓN DO IMPOSTO Artigo 9.1. A xestión do imposto levarase a cabo polo órgano da Administración que resulte competente, ben en virtude de competencia propia, ben en virtude de convenio ou acordo de delegación de competencias.2. A xestión, liquidación, recadación e inspección do imposto levarase a cabo conforme o preceptuado na Lei reguladora das facendas locais e nas demais normas que resulten de aplicación.3. Os suxeitos pasivos estarán obrigados a presentar unha declaración ou autoliquidación no modelo de impreso aprobado polo Concello para cada circunstancia tributaria específica, que conterá os elementos imprescindíbeis para a cuantificación da débeda. Nas dependencias municipais encargadas da xestión deste imposto prestaráselles aos administrados o asesoramento necesario para cubrir adecuadamente este modelo. Coa declaración achegaranse os documentos nos que consten os actos ou contratos que orixinan a imposición. Esta declaración deberá presentarse nos seguintes prazos, a contar dende a data na que se produza a devindicación do imposto: a) Cando se trate de actos inter vivos, o prazo será de trinta días hábiles. b) Cando se trate de actos por causa de morte, pactos de mellora e apartación, o prazo será de seis meses prorrogables ata un ano cando así o solicite expresamente o suxeito pasivo.4. A declaración deberá conter todos os elementos da relación tributaria que sexan imprescindibles para practicar a liquidación procedente e, en todo caso, os seguintes: a) Nome e apelidos ou razón social do suxeito pasivo, contribuínte e, se é o caso, do substituto do contribuínte, NIF destes, e os seus domicilios, así como os mesmos datos dos demais intervenientes no feito, acto ou negocio xurídico determinante da devindicación do imposto. b) Se é o caso, nome e apelidos do representante do suxeito pasivo ante a Administración municipal, NIF deste, así como o seu domicilio. c) Lugar e notario autorizante da escritura, número de protocolo e data desta. d) Situación física e referencia catastral do inmoble. e) Participación adquirida, cota de copropiedade e, se é o caso, solicitude de división. f) Número de anos ao longo dos cales se puxo de manifesto o incremento do valor dos terreos e data de realización anterior do feito impoñible. g) Opción, se é o caso, polo método de determinación directa da base impoñible. h) Se é o caso, solicitude de beneficios fiscais que se consideren procedentes.5. No caso das transmisións mortis causa, acompañarase á declaración/autoliquidación a seguinte documentación: a) Copia simple da escritura da partición hereditaria, se a houbese. b) Copia da declaración ou autoliquidación presentada para os efectos do imposto sobre sucesións e doazóns. c) Fotocopia do certificado de defunción. d) Fotocopia de certificación de actos de última vontade. e) Fotocopia do testamento, se é o caso.6. O interesado en acreditar a inexistencia de incremento de valor deberá declarar a transmisión, así como achegar os títulos que documenten a transmisión e a adquisición.7. As liquidacións do imposto que practique o Concello notificaranse integramente aos suxeitos pasivos con indicación do prazo de ingreso, expresión dos recursos procedentes e demais requisitos legais e regulamentarios. Para os efectos do previsto no presente apartado, a Administración tributaria poderá utilizar os datos consignados polo obrigado tributario na súa declaración ou calquera outro que obre no seu poder, poderá requirir ao obrigado para que aclare os datos consignados na súa declaración ou presente xustificante destes e poderá realizar actuacións de comprobación de valores. Cando se realizaran actuacións de acordo co disposto no parágrafo anterior e os datos ou valores tidos en conta pola Administración tributaria non se correspondan cos consignados polo obrigado na súa declaración, deberá facerse mención expresa desta circunstancia na proposta de liquidación, que deberá notificarse, cunha referencia sucinta aos feitos e fundamentos de dereito que a motiven, para que o obrigado tributario alegue o que conveña ao seu dereito.8. Para os efectos da aplicación do imposto, en particular en relación co suposto de non suxeición previsto no artigo 3.1, así como para a determinación da base impoñible mediante o método de estimación directa, de acordo co artigo 6 poderá subscribirse o correspondente convenio de intercambio de información tributaria e de colaboración coa Administración tributaria autonómica. Artigo 10.1. Con independencia do disposto no artigo 9, están igualmente obrigados a comunicar ao Concello a realización do feito impoñible nos mesmos prazos que os suxeitos pasivos: a) Nos supostos que se produciran por negocio xurídico entre vivos, o doador ou a persoa que constitúa ou transmita o dereito real de que se trate. b) Nos supostos de actos por causa de norte, o adquirente ou a persoa ao favor da cal se constitúa ou transmita o dereito real de que se trate. Á devandita comunicación haberá de acompañarse copia do documento notarial, xudicial ou administrativo en que conste o acto, feito ou contrato que orixina a imposición. Así mesmo, os notarios estarán obrigados a remitir ao Concello, dentro da primeira quincena de cada trimestre, relación ou índice comprensivo de todos os documentos por eles autorizados no trimestre anterior, nos que se conteñan feitos, actos ou negocios xurídicos que poñan de manifesto a realización do feito impoñible deste imposto, con excepción dos actos de última vontade. Tamén estarán obrigados a remitir, dentro do mesmo prazo, relación dos documentos privados comprensivos dos mesmos feitos, actos ou negocios xurídicos, que lles fosen presentados para coñecemento ou lexitimación de sinaturas. O prevido neste apartado enténdese sen prexuízo do deber xeral de colaboración establecido na Lei Xeral Tributaria. Na relación ou índice que remitan os notarios ao Concello, estes deberán facer constar a referencia catastral dos bens inmobles cando a devandita referencia se corresponda cos que sexan obxecto de transmisión. Os notarios advertirán expresamente aos comparecentes nos documentos que autoricen sobre o prazo dentro do cal están obrigados os interesados a presentar declaración polo imposto e, así mesmo, sobre as responsabilidades en que incorran pola falta de presentación de declaracións. Artigo 11. En todo o relativo á cualificación das infraccións tributarias así como á determinación das sancións que por estas correspondan en cada caso, se aplicará o réxime establecido na Lei Xeral Tributaria e nas disposicións que a complementen e desenvolvan. DISPOSICIÓN ADICIONAL Facúltase á Alcaldía para a aprobación, incorporación, modificación ou supresión dos modelos de impresos que se consideren necesarios para xestión do imposto, tanto en formato papel como electrónico, así como para o desenvolvemento das normas especificas para a súa incorporación á administración electrónica. DISPOSICIÓN FINAL Esta Ordenanza entrará en vigor ao día seguinte da súa publicación definitiva e terá aplicación dende entón e seguirá en vigor mentres non se acorde a sua modificación ou derogación expresas. Arteixo, 21 de abril de 2022. Asina dixitalmente na data do documento electrónico: Carlos Sebastian Hamraoui Fusaro (concelleira de Economía e Facenda, Contratación, Turismo e Novas Tecnoloxías)